**VŠEOBECNE ZÁVÄZNÉ NARIADENIE**

**Obce ĽUBOVEC**

**č. 2/2019**

***ktorým sa mení a dopĺňa***

***VZN č. 2/2012***

***o miestnych daniach a o miestnom poplatku***

***za komunálne odpady a drobné stavebné odpady na***

***území obce Ľubovec a časť Ruské Pekľany (ďalej len obec Ľubovec)***

Návrh VZN vyvesený dňa: 20.11 2019

Zvesený dňa: 04.12.2019

VZN schválené dňa: 04.12.2019

Schválené VZN vyvesené dňa: 05.12.2019

Uznesenie č.: 96/14/2019

Účinnosť: 01.01.2020

***Obecné zastupiteľstvo v Ľubovci na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v neskoršom znení vydáva pre územie obce ĽUBOVEC toto***

***VŠEOBECNE ZÁVÄZNÉ NARIADENIE***

***číslo 2/2019***

***ktorým sa mení a dopĺňa VZN č. 2/2012***

***o miestnych daniach a o miestnom poplatku za komunálne odpady a drobné stavebné odpady na území obce Ľubovec***

Obecné zastupiteľstvo obce Ľubovec sa uznieslo na tomto všeobecne záväznom nariadení:

**Článok I.**

Všeobecne záväzné nariadenie sa VZN č. 2/2012 o miestnych daniach a o miestnom poplatku za komunálne odpady a drobné stavebné odpady na území obce Ľubovec sa mení a dopĺňa takto:

**§ 15**

**Miestny poplatok za komunálne odpady**

**a drobné stavebné odpady**

1. V obci Ľubovec je zavedený triedený – separovaný zber a určeným obdobím je kalendárny rok.
2. Obec určuje sadzbu poplatku vo výške **0,0329 €** za osobu a kalendárny deň (**12,00 €** za osobu a kalendárny rok), prípadne vlastníkovi nehnuteľnosti ročný poplatok vo výške **12,00 €.**
3. Obec Ľubovec stanovuje hodnotu koeficientu: 1,0.
4. Poplatok vyrubí obec rozhodnutím.
5. Náležitosti k užívaniu popolnice – kuka nádoby:

* Popolnica je majetkom obce, obec ju prenajíma občanovi bezplatne na obdobie 6 rokov. Ak si ju občan nezabezpečí proti znehodnoteniu a potrebuje ju vymeniť skôr ako raz za šesť rokov, nádobu si od obce môže zakúpiť v cene jej obstarania.
* Pre domácnosti, kde sú deti do 3 rokov alebo občania, ktorí užívajú plienky, alebo ak v domácnosti je 6 a viac členov; obec poskytne do bezplatného prenájmu podľa predchádzajúceho odstavca, dva kusy popolníc.
* Daňovníci, ktorí vlastnia nehnuteľnosť v obci, si na obecnom úrade vyzdvihnú vrecia, ktorých vývoz zabezpečí obec 4-krát ročne v intraviláne (nehnuteľnosť – skutočne využívaná ako chata – rekreačný dom), a 2-krát ročne v extraviláne obce (chata) po oznámení termínu týmto daňovníkom.

**Článok II.**

**Záverečné ustanovenie**

1. Návrh VZN obce Ľubovec č. 2/2019 ktorým sa mení a dopĺňa VZN č. 2/2012 o miestnych daniach a o miestnom poplatku za komunálne odpady a drobné stavebné odpady na území obce Ľubovec, bol vyvesený na úradnej tabuli dňa 20.11.2019, zvesený dňa 04.12.2019.
2. Toto VZN č. 2/2019 bolo schválené obecným zastupiteľstvom uznesením č. 96/14/2019 zo dňa 04.12.2019 a nadobúda účinnosť 01.01.2020.

**Mgr. Jozefína Štofanová**

starostka obce

V Ľubovci, .......................